دوْکتور ح. م. صدیق ۱۳۴۴ (۱۹۴۵ م.) ایلیندن ادبی- علمی چالیشماغا باشلادی. ایلک مقاله‌سی ۱۳۴۴ ایلینده «فرشته‌ی میترا و جشن مهرگان» عنوانی ایله تبریزده «ماهنامه‌ی آموزش و پرورش»ده نشر اولدو. ۱۳۴۵ نجی ایلده صمد بهرنگی ایله تانیش اولدو، اونونلا «آدینه» نشریه‌سینده امکداشلیق ائتدی. اونون اثرلرینه ایلک علمی تنقید یازان‌دا حسین دوزگوندور. همین ایللرده صمد اؤزونه «قارانقوش» تاخما آدی سئچرکن صدیق‌ ده «دوزگون» آدینی سئچدی. صمد بهرنگی شهید اوْلدوقدان سوْنرا، دوزگون هنر و اجتماع درگی‌سینی تبریزده نشر ائتمگه باشلادی. بۇ درگی ۸ نومره نشر اوْلدوقدان سوْنرا قاپاندی و دوْکتور دوزگون حبسه سالیندی. 'صمد بهرنگی منظومه‌سی'نی اونون اؤلوموندن اوچ گون سوْنرا یازدی. 'اؤلوم یولو'، 'اوچغون داخما' و 'دانیشان قولچاق' شعرلرینی‌ده همان زمان یازدی. دوْکتور دوزگون ۱۳۴۶ ـنجی ایلده تبریزده «عصر نوین» روزنامه‌سینه باغلی ادبیات در عصر نوین هفته‌لیگی‌ده نشر ائتدی.